Dato: 17. december 2021

Akt nr. 202110

Sagsbehandler  
Ann-Kathrine Duncan

|  |  |  |  |  |
| --- | --- | --- | --- | --- |
| Oversigt over modtagere af støtte fra Den folkekirkelige Udviklingsfond 2022 | | | | |
| **Modtager** | **Projektets titel** | **Projektets formål** | **Begrundelse for tilsagn om støtte** | **Tildelt  beløb** |
| Samvirkende Menighedsplejer | Fra pendler til landsbybeboer | Udviklingsprojektet vil bidrage til at udvikle eksempler på et anderledes initiativ for folkekirkens sociale og diakonale arbejde. Projektet skal skabe bånd mellem mennesker i lokale meningsfulde kristne fællesskaber med aktiviteter målrettet østeuropæiske minoriteter i Ribe, Viborg og Haderslev stifter, som i særlig høj grad oplever isolation under Covid-19 pga. sprogbarrierer og mangel på netværk. | Ved behandling af ansøgningen blev der lagt vægt på, at projektet sigter efter at inddrage et mindretal i folkekirkens fællesskab, som kan have glæde heraf.  Projektet inddrager frivillige og skaber et møde mellem kulturer. | 232.000 kr. |
| Vesterbro Sogn | Fisken og brødet | Projektets formål er at sætte fokus på socialt udsatte, psykisk sårbare og økonomisk udfordrede familier i lokalområdet ved bl.a. at uddele overskudsmad. Samtidig vil projektet sætte fokus på madspild. Hvis man blot kasserer maden, sker der en overflødig og unyttig miljø- og klimabelastning. Projektet bidrager til at bekæmpe social nød, ensomhed og madspild. Det søger derudover at sætte fokus på jordens knappe ressourcer og at beskytte et udfordret klima. | Ved behandlingen af ansøgningen blev der lagt vægt på, at projektet har en stor konkret nyttevirkning samtidig med, at projektet sætter betydningen af menneskers forbrug for klimaet på dagsorden. Projektet inddrager frivillige. | 100.000 kr. |
| Aarhus Nordre Provsti | Fælles om biodiversitet | Projektet er et samskabelsesprojekt mellem 14 folkekirkelige kirkegårde hjemhørende i Aarhus Nordre Provsti, biologer fra Naturhistorisk museum, studerende/vejledere fra Aarhus, Bio Science, Aarhus Universitet samt Center for Borgerinddragelse, ph.d. Anne Tortzen. Menighedsråd og kirkegårdsmedarbejdere inspireres i samarbejdet til at tænke biodiversitet ind i kirkegårdens udtryk og anlæg, og dermed medvirke til etablering af kirkens arealer som grønne rekreative områder, som samtidigt begrænser CO2-udledning. Projektets resultater kommunikeres til kirkegårde og andre grønne og offentlige byrum i hele landet. | Ved behandlingen af ansøgningen blev der lagt vægt på,  at projektet har potentiale til at skabe ny viden, som kan udbredes til både andre folkekirkelige aktører i hele landet og det øvrige samfund. Der blev også lagt vægt på den store grad af samskabelse, som projektet hviler på. | 332.500 kr. |
| Tarm Menighedsråd | Trivsel efter nedlukning | Tarm Pastorat vil efter Corona-nedlukningen øge trivsel og livsmod for borgere med demens og deres pårørende, svage ældre og udviklingshæmmede ved at opbygge fællesskab og samhørighed i en musikalsk kirkelig kontekst.  En organist og frivillige vil besøge plejehjem, aktivitetscentre og bosteder for udviklingshæmmede. Besøgene vil tilbyde musikalske oplevelser, salmesang og samtaler, som skal få de medvirkende til at føle sig set og involveret på en nærværende og livsbekræftende måde. | Ved behandlingen af ansøgningen blev der lagt vægt på, at projektet sigter efter at imødekomme et behov for at afhjælpe ensomhed blandt udsatte grupper, som i særlig grad er opstået under Corona-nedlukningen. Der blev også lagt vægt på, at frivillige inddrages. | 275.000 kr. |
| Tværkulturelt Center | Samarbejde med migrantmenigheder efter genåbning | Projektet vil undersøge, hvordan kontakt og samarbejde med folkekirken kan støtte migrantmenigheder i at genopbygge et menighedsliv og øge trivsel efter Coronakrisen. Gode erfaringer skal synliggøres og inspirere flere sogne til at tænke migrantmenigheder ind i kirkens liv. Projektet består først af et pilotprojekt, som omfatter afholdelse af 6-8 fællesskabsfremmende aktiviteter i tilknytning til lokale sognemenigheder, hvor migrantmenigheder inddrages. Anden del omfatter udarbejdelse af et idé- og inspirationsmateriale til sognemenigheder med afsæt i en kortlægning af aktuelle samarbejdsrelationer og beskrivelse af *best practice* baseret på en kvalitativ undersøgelse af konkrete erfaringer. | Ved behandlingen af ansøgningen blev der lagt vægt på, at projektet fokuserer på at inddrage migrantmenigheder i folkekirkens fællesskab. | 115.000 kr. |
| Grøn Kirke – Danske Kirkers Råd | Bæredygtighedsstafet – Håb & Handling | Bæredygtighedsstafetten er både en fysisk såvel som en internetbaseret stafet. Stafetten sendes til den enkelte kirke, til anvendelse i gudstjenester, undervisning, arrangementer og handlingsorienterede projekter i forhold til kirkens grønne omstilling, inden den sendes videre til næste kirke. Med stafetten følger en fysisk kasse, som kommer til at indeholde træ, quinoa, frø, frugt, modeller af insekter, mens øvrige materialer hentes i ’skyen’ med naturvidenskabelig såvel som teologisk tekst, illustrationer, forbindelse til FN’s Verdensmål samt idéer til handling og samarbejde/samskabelse med andre fællesskaber i lokalområdet. Handling er eks. træplantning, æblefest, affaldsindsamling, genbrug/upcycling. Der påtænkes fremstillet 20 kasser. | Ved behandlingen af ansøgningen blev der lagt vægt på, at projektet forventes udbredt til mange medlemmer i hele landet og have en stor effekt med få anvendte midler. Der blev også lagt vægt på, at projektet sætter fokus på bæredygtig omstilling. | 70.000 kr. |
| KFUM’s Sociale Arbejde | Pop up cafeer i Norddjurs Provsti | I Norddjurs Provsti er 12 pop up caféer etableret i samarbejde mellem Café Grenaa, KFUM’s sociale arbejde, Norddjurs Provsti, præster og frivillige. Caféerne er primært placeret i sognehuse og drives af lokale frivillige.  Caféerne skaber meningsfulde relationer for sårbare mennesker og kan fungere som katalysator for et bredt samarbejde omkring udbredelsen af diakonalt arbejde i Norddjurs Provsti. | Ved behandlingen af ansøgningen blev der lagt vægt på, at projektet skaber trivsel for grupper i samfundet, som særligt har brug for dette efter Corona-nedlukningen. | 405.040 kr. |
| KFUM Spejderne | Fællesskaber og Trivsel | Med projektet ønskes en helt ny type materiale udviklet, som kan være med til at sænke barren og sætte en ramme for hvordan samtalen om tro og eksistens foregår. Materialet skal være let tilgængeligt og udarbejdes som samtalekort, der kan sættes sammen til en andagt, en refleksion eller en samtale om den personlige tro. Materialet skal formidles til alle KFUM-Spejdernes 450 lokale spejdergrupper, og være særligt målrettet de unge spejdere mellem 13 og 18 år. | Ved behandlingen af ansøgningen blev der lagt vægt på,  at målgruppen er unge, som i høj grad har måttet undvære fællesskaberne under Corona-nedlukningen. Der blev også lagt vægt på, at materialet udvikles og udbredes af frivillige, og at projektet kan have en stor effekt med anvendelse af få midler. | 56.000 kr. |